CELEX: 32005R1861
Language: lv
Date: 2005-11-15 00:00:00
Title: Komisijas Regula (EK) Nr. 1861/2005 (2005. gada 15. novembris), ar ko groza Regulu (EK) Nr. 1064/2005 attiecībā uz daudzumu, par kuru izsludina pastāvīgu konkursu Lietuvas intervences aģentūras pārziņā esošu mīksto kviešu eksportam

16.11.2005   
            
            
               LV
            
            
               Eiropas Savienības Oficiālais Vēstnesis
            
            
               L 299/34
            
         
      KOMISIJAS REGULA (EK) Nr. 1861/2005
   (2005. gada 15. novembris),
   ar ko groza Regulu (EK) Nr. 1064/2005 attiecībā uz daudzumu, par kuru izsludina pastāvīgu konkursu Lietuvas intervences aģentūras pārziņā esošu mīksto kviešu eksportam
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 2003. gada 29. septembra Regulu (EK) Nr. 1784/2003 par labības tirgus kopīgo organizāciju (1), un jo īpaši tās 6. pantu,
   tā kā:
   
               (1)
            
            
               Ar Komisijas Regulu (EK) Nr. 1064/2005 (2) ir izsludināts pastāvīgs konkurss Lietuvas intervences aģentūras pārziņā esošu 150 000 tonnu mīksto kviešu eksportam.
            
         
               (2)
            
            
               Laika apstākļi 2005. gada ražas novākšanas periodā bija nelabvēlīgi, tādēļ Lietuvā mīksto maizes kviešu daudzums nav pietiekams, lai apmierinātu iekšējo pieprasījumu. Attiecīgi Lietuva ir informējusi Komisiju par valsts intervences aģentūras nodomu samazināt apjomu, kas paredzēts eksportam saskaņā ar konkursu. Ņemot vērā šo lūgumu, pieejamos daudzumus un pašreizējo tirgus situāciju, ir jāmaina maksimālais apjoms, kas noteikts ar Regulu (EK) Nr. 1064/2005 izsludinātajam pastāvīgajam konkursam.
            
         
               (3)
            
            
               Attiecīgi ir jāgroza Regula (EK) Nr. 1064/2005.
            
         
               (4)
            
            
               Šajā regulā paredzētie pasākumi ir saskaņā ar Labības pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Regulas (EK) Nr. 1064/2005 2. pantu aizstāj ar šādu pantu:
   
      “2. pants
      Maksimālais apjoms, kam piemēro konkursa procedūru, ir 120 000 tonnas mīksto kviešu, kuri paredzēti eksportam uz trešām valstīm, izņemot Albāniju, Bijušo Dienvidslāvijas Maķedonijas Republiku, Bosniju un Hercegovinu, Bulgāriju, Horvātiju, Lihtenšteinu, Rumāniju, Serbiju un Melnkalni (3) un Šveici.
   
   2. pants
   Šī regula stājas spēkā dienā, kad to publicē Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2005. gada 15. novembrī
      
         
            Komisijas vārdā —
         
         
            Komisijas locekle
         
         Mariann FISCHER BOEL
         
      
   
   
      (1)  OV L 270, 21.10.2003., 78. lpp. Regulā grozījumi izdarīti ar Komisijas Regulu (EK) Nr. 1154/2005 (OV L 187, 19.7.2005., 11. lpp.).
   
      (2)  OV L 174, 7.7.2005., 42. lpp.
   
      (3)  Tostarp Kosova, kā noteikts Apvienoto Nāciju Organizācijas Drošības padomes 1999. gada 10. jūnija Rezolūcijā Nr. 1244”.